लेखन में दलित शब्द को सार्वभौम और सार्वकालिक मानते हुए उन सभी लेखकों का सत्कार करना होगा, जो दलित पृष्ठभूमि पर लिख कर दलितों में चेतना का संचार कर रहे हैं। दलित चेतना ही दलितों के दलित्व दूर करेगी और इसमें दलित और सवर्ण दोनों ही समाज के लेखकों को समानधर्मा सोच रखनी होगी। जिसका लेखन दलित चेतना का संवाहक है, वही दलित लेखक कहलाने का अधिकारी है। वह लेखक चाहे किसी धर्म, जाति, वर्ग अथवा लिंग से हो। आज समन्वय का समय है, पारस्परिक संघर्षों या पूर्वाग्रहों का नहीं। साहित्य में आरक्षण जैसी मांगें बेमानी हैं। इस मायने चेतना दलित साहित्य का सबसे बड़ा सौन्दर्य शास्त्र है।